Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 649

1999. évre pedig a kormányzati oldal jogosult. 4.2. Az adott költségvetési évben az elnök személyére a soros oldal által tett javaslat alapján a tagok nyílt szavazással, egyszerű többséggel választják meg az elnököt. 4.3 Az FB elnökének fő feladatai: — koordinálja, szervezi és irányítja az FB munkáját, — képviseli az FB-t az EBÖ Közgyűlésén, az EBÖ Koordináló Testülete ülésén, hatóság, bíróság és harmadik személy előtt, — kapcsolatot tart az EBÖ törvényességi felügyeletét ellátó szervekkel, az EBÖ elnökével, az OEP főigazgatójával és a könyvvizsgálóval, — összehívja és vezeti az FB üléseit, gondoskodik az ülések jegyzőkönyveinek szabályszerű vezetéséről és hitelesítéséről, — figyelemmel kíséri, és gondoskodik az FB határozatainak végrehajtásáról, — gondoskodik az FB féléves beszámolóinak összeállításáról, — összeférhetetlenség esetén kezdeményezi az érintett FB tag visszahívását, — ismerteti az EBÖ Közgyűlésén az FB-nek az előterjesztéssel kapcsolatos döntéseit, — megvizsgálja, és döntésre az FB elé terjeszti az újonnan delegált FB tag mandátumát, — indokolt esetben felhívja az FB tagot kötelezettségei teljesítésére, — gondoskodik arról, hogy az FB tagok jogaikat gyakorolhassák, — az elnök akadályoztatása esetén — az adott költségvetési évben soros delegáló oldalon belüli FB tagot — írásban megbízza a helyettesítéssel, melyről az FB tagokat értesíti, — gyakorolja az FBT szervezeti egységében dolgozók felett a munkáltatói jogokat, — képviseli az FB-t a működési költségvetését érintő tárgyalásokon, — gyakorolja az FB kötelezettségvállalási és utalványozási jogait az FB által megbízott tag (a 2. számú melléklet szerinti) ellenjegyzési jogosultsága mellett.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes